والصلاة والسلام على رسول الله شبابنا وبناتنا. اخواني واخواتي في الله النهاردة مع اصل جديد من اصول الحكاية. حكاية كل نجاح حكاية كل امام حكاية كل نبي النهاردة الاصل اللي هناخده حكاية كل نبي من الانبياء العظماء. اللي القرآن بيتفجر بانوار بطولاتهم. وانوار تضحيات
من اجل دين الله سبحانه وتعالى. النهاردة مع اصل عزيم اوي. اللي هيقدر يستعمل الاصل ده واللي هيقدر ينفز الاصل ده. لا يتخيل ربنا هيعمل له ايه؟ لا يتخيل ربنا هيفتح عليه قد ايه. لا يتخيل ربنا هيكفيه ما اهمه في الدنيا وفي الاخرة قد ايه. لا يتخيل لما هيدخل قبره ولما يقابل ربنا ويوم
في القيامة ربنا هيرفعه قد ايه؟ النهاردة مع اصل من الاصول ومن حرم الاصول حرم الاصول. مع اصل من اصول النجاح. من اصول التأثير. من اصول تغيير من اصول الوصول الى الله. لو انت عايزة تبقي حكاية جديدة. من حكايات النجاح في الامة دي. لو انت عايز تبقى حكاية جديدة من حكاية المجد في الامة دي. النهاردة
اصل من اعظم الاصول الدعوة الى الله. الدعوة الى الله وممارسة الدعوة الى الله من القصص اللي بترعب قلبي. والله يا اخواني بتوقف قلب الواحد من وانا طالب في الكلية. من ايام هزه القصة يعني مش عايز اقول ابكت الواحد. مش عايزين يعني ورع كاذب
انما ياما هزه القصة فطرت قلب الواحد. وياما هزه القصة يعني حجمت الواحد في حاجات كتير جدا. قصة سيدنا يونس في سورة الصافات. وان يونس من المرسلين اذ ابق الى الفلك المشحون يونس. يونس اللي واجه الامبراطورية الاشورية وعشتار واشور امبراطورية عسكرية متمردة عاتية
من الامبراطورات العسكرية العاتية في التاريخ كانت في العراق. في نينوى في العراق. واسروا اليهود وخدوهم خدم عندهم في العراق. وسيدنا يونس بعث لليهود في وسط الامبراطورية العملاقة دي تخيلوا يا جماعة واحد بيدعو الى الله في وسط الجو الرهيب ده وفي وسط التهديدات الرهيبة ده ايه واشتغل في الدعوة ليل نهار ليل نهار
ومرة ساب الدعوة الى الله. ربنا قال عليه ابق. ابق ده العبد اللي هرب من سيده. يعني العبد الابق دي كلمة صعبة جدا في اللغة العربية ربنا يقولها على نبي على سيدنا يونس بعد البطولات الدعوية دي عشان ساب الدعوة مرة واحدة. امال اللي هربان من الدعوة زينا؟ امال اللي بيشوف المنكرات في الشوارع
النهار من ساعة ما بيصحى لحد ما بينام جوة بيته وبرة بيته زينا. وساكت احدهما ابكم. ابكم ما بيستعملش لسانه في الكلام عن الله سبحانه وتعالى القصة دي بترعبني كل كلمة فيها بترعبني
وربنا بيقول في نهايتها فلولا انه كان من المسبحين للبث في بطنه الى يوم يبعثون. المفسرين قالوا اي لصار بطن الحوت قبرا وسجنه وحبسه الى يوم الدين. قالوا يعني سيدنا يونس كان هيتحبس حي هيفضل محبوس حي ليوم الدين في بطن الحوت
والناس خارجة ليوم القيامة تحاسب ويخرج من بطن الحوت. وفيه ناس قالوا كان هيتحبس ميت كان هيبقى قبره ليوم الدين. عشان ايه؟ عشان ساب الدعوة مرة واحدة. امال احنا امال احنا بنخاف من ربنا قد ايه؟ وان يونس لمن المرسلين اذ ابق مرسلين ابق. مرسلين ابق واحد من المرسلين وربنا بيثبت له الرسالة. ومرة
فواحدة سابت دعوة ابق الى الفلك المشحون. سفينة مليانة ناس ومليانة بضائع. فساهم الموج اتقلب. بدأوا يرموا البضايع. رموا كل البضائع. السفينة هتغرق برضو قالوا يبقى فيه واحد السبب في اللي احنا فيه ده عملوا قرعة طلع يونس هو اللي اترمى. عملوا قرعة تانية طلع يونس عملوا قرعة تالتة طلع يونس. هو بص لهم كده
الكل بيبص له انت السبب في اللي احنا فيه. هو اللي رمى نفسه من السفينة. فساهم فكان من المضحضين. فالتقمه الحوت وهو مليم مليم المصريين بيقولوا اي مزنب اي فعل ما يلام عليه من الله ولو لم يلمه الناس. وهو مليم. انت ممكن تبقي مليمة الوقتي. انت ممكن تبقى
دلوقتي يا اخوانا الدعوة ما هيش لعبة. الدعوة ما هياش حاجة بمزاجنا كده. هنفضل في بطن الحوت طول ما احنا معرضين عن الدعوة الى الله. هنفضل في بطن الحوت طول ما احنا ما احناش فاهمين ان
تغيير الواقع وسر تغيير انفسنا هو الدعوة الى الله. هيفضل خفافيش هيفضل خفافيش. الفساد والتبرج والافلام اللي بتطارد الدين هيفضل الخفافيش كلها في المجتمع لحد ما شمس الدعوة تطلع الدعوة عاملة زي الشمس. اول ما بتطلع كل الخفافيش بتدخل الكليبات السيئة جدا اللي طلعت في الفترة الاخيرة هي كانت موجودة يا جماعة من زمان. التبرج
الفاضح العلمانية الفجة كل ده موجود من زمان. امال ايه؟ كان مستخبي الخفافيش. كانت جوة كهوف المعصية. لما الشمس خابت طلعت برة. لو انت اشتغلت في دعوة تاني لو انت اشتغلت في الدعوة تاني لما سيدنا يونس لولا انه كان من المسبحين لما تاب لربنا وقال اني كنت من الظالمين للبث
في بطنه الى يوم يبعثون فنبذناه بالعراء وهو سقيم ربنا بقى ايه خلى الحوت ايه يقذفه ويلقيه وانبتنا عليه شجرة من يقطين وارسلناه ربنا رجع له الرسالة تاني ورجع له الدعوة تاني ارسلناه الى مائة الف او يزيدون فامنوا فمتعناهم كانوا دول
فكفروا فعذبناهم بسبب انه رجع الواقع تاني. كل دول اتمتعوا بالدين في الدنيا واتمتعوا بالجنة في الاخرة. بسبب انه رجع الواقع تاني كل دول قبورهم مش هتبقى مشتعلة عليهم ليوم الدين. بسبب انه رجع للدعوة تاني مش هينتحر منهم كل يوم اربع تلاف واحد. بسبب الاكتئاب النفسي زي الوقتي. واتناشر الف
واحد بيحاولوا ينتحروا يوميا وبيفشلوا. بسبب انه رجع للدين الناس دي مش هتتشوه في زنازين جهنم. بسبب انه رجع للدعوة الى الله الناس دي العرق مش هيلجمها العرض على الله بسبب انه رجع للدعوة تاني الناس دي مش هتقطع بعض وتبقى وحوش بتنهش في بعض في الدنيا وبتدوس على راقبي بعض في جهنم انتقاما من بعض
فامنوا فمتعناهم. عرفت لما هتنزل الواقعة ايه اللي هيحصل ؟ عرفت لما انت هترضي تشتغلي في الدعوة ايه اللي هيحصل. الدنيا كلها تتمتع في خير الدين. وعرفتوا لما احنا هنقعد في بيوتنا ونسيب الدعوة ايه اللي هيحصل؟ العذاب والبؤس والانتحار. والهم في الدنيا والاخرة هينتشر. عرفتم ليه ربنا بيحب الداعي الى الله؟ لانه سبب
رحمة اخر عمل للبشرية بتندم عليه قبل قيام الساعة بدقايق فلا يستطيعون توصية. قالوا اي لا يستطيعون ان يوصوا بعضهم بالتوبة. انهم ما اشتغلوش في الدعوة مؤمن قال ياسين لما مات قال يا ليت قومي يعلمون المفسرين قالوا يعلمون ثواب الدعاء وثواب من صبر على الاذى في سبيل الدعوة
اتمنى لو كل الناس كانت اشتغلت دعاه عشان ياخده اللي هو خده. اصل الحكاية من اصول حكاية النجاح. من اصول حكاية الامة دي كلها كنتم خير امة ان اخرجت للناس ليه تأمرون بالمعروف؟ لان احنا دعاة الى الله خيريتنا على حسب شغلنا في الدعوة من اصول حكاية عمرك عشان ربنا يبارك في عمرك
ويبارك في عمرك ويستعملك ويرفعك ومن جعل همه هو الله كفاه الله هم كل شيء. الدعوة الى الله اصل عزيم اوي اوي اوي اوي. من اصول الحكاية سبحانك اللهم وبحمدك اشهد ان لا اله الا انت استغفرك واتوب اليك